મુંબઈ મહાનગરપાલિકાની ચૂંટણીમાં કોઈ પક્ષને બહુમતિ નહીં મળતાં શિવસેનાને ભાજપ કરતા બે સીટ વધુ મળી છે ત્યારે ભાજપ અને શિવસેના વચ્ચે હાલ મેયરના પદને લઈને વિવાદ ચાલે છે. જેમાં શિવસેના તેમનો ઉમેદવાર જ મેયર બને તેવી માગણી પર અડગ છે અને ભાજપ તેના ઉમેદવારને મેયર બનાવવા માગે છે તેથી હાલ આ બંને પક્ષ વચ્ચે વિવાદ ચાલી રહ્યો છે. એક એવી પણ ચર્ચા ચાલી રહી છે કે શિવસેના મુંબઈ મહાનગરપાલિકામાં તેનો દબદબો જાળવી રાખવા કોંગ્રેસ અને એનસીપી સાથે ગઠબંધન કરવા તૈયાર હોવાનું પણ બહાર આવ્યું છે, પરંતુ તેમાં હજુ કોઈ ચોકકસ નિર્ણય લઇ શકાયો નથી તેથી હવે એક એવી પણ ચર્ચા ચાલી રહી છે કે હાલ ભલે ભાજપ અને શિવસેના વચ્ચે મેયર પદ માટે વિવાદ ચાલતો હોય પણ આખરે આ બંને પક્ષ વચ્ચે સુમેળ થઈ જાય તેવી શક્યતા છે.